CELEX: C2006/294/129
Language: sl
Date: 2006-12-02 00:00:00
Title: Zadeva F-100/06: Tožba, vložena 31. avgusta 2006 — Simon proti Sodišču in Komisiji

2.12.2006   
            
            
               SL
            
            
               Uradni list Evropske unije
            
            
               C 294/65
            
         Tožba, vložena 31. avgusta 2006 — Simon proti Sodišču in Komisiji
   (Zadeva F-100/06)
   (2006/C 294/129)
   Jezik postopka: madžarščina
   Stranke
   
      Tožeča stranka: Balász Simon (Bruselj, Belgija) (zastopnik: György Magyar, avocat)
   
      Toženi stranki: Sodišče Evropskih skupnosti in Komisija Evropskih skupnosti
   Predlogi tožeče stranke
   
               —
            
            
               razglasitev ničnosti: i) odločbe organa, pristojnega za imenovanja (OPI) Sodišča z dne 23. februarja 2006; ii) odločbe OPI Komisije z dne 3. marca 2006; iii) odločbe OPI Komisije z dne 30. maja 2006; iv) odločbe OPI Sodišča z dne 27. junija 2006, ker te odločbe tožečo stranko prikrajšajo za njene pravice, ki jih ima na podlagi njenega imenovanja za uradnika na poskusnem delu z dne 16. julija 2004 in za njeno delovno dobo in naziv, kot tudi za pravice, ki jih ima na podlagi njenega imenovanja 16. aprila 2005, kar pomeni, dokončnega imenovanja;
            
         
               —
            
            
               naložitev plačila stroškov toženima strankama.
            
         Tožbeni razlogi in bistvene trditve
   Po vložitvi zadeve F-58/06 (1), tožeča stranka v tem primeru izpodbija, po eni strani, odločbe Sodišča o sprejetju njene odpovedi, podane v memorandumu z dne 28. oktobra 2005, in po drugi strani, odločbe Komisije o določitvi njene razvrstitve v naziv A*5.
   V podporo svoji tožbi tožeča stranka navaja dva tožbena razloga, prvič, kršitev načela, ki prepoveduje odpoved pravicam, ki jih zagotavljajo Kadrovski predpisi, in poseg v pridobljene pravice, drugič, zlorabo pooblastil in poseg v pridobljene pravice.
   Tožeča stranka v okviru svojega prvega tožbenega razloga zlasti navaja, da s svojim memorandumom z dne 28. oktobra 2005 ni imela namena zapustiti uradništva, ampak samo zamenjati kraj dela in naloge. Tako naj ne bi izgubila svojih pridobljenih pravic.
   Tožeča stranka v okviru svojega drugega tožbenega razloga zlasti poudarja, da čeprav domnevamo, da se je z memorandumom odpovedala statusu uradnika, je ta odpoved nezakonita, ker naj bi tožene stranke njeno premestitev z ene institucije na drugo de facto pogojile s to odpovedjo. Poleg tega tožeča stranka zatrjuje, da glede na to, da jo je Sodišče imenovalo za uradnika naziva A*7, izpolnjuje pogoje, zahtevane za razvrstitev v ta naziv, tako da bi njena razvrstitev s strani Komisije v naziv A*5 pomenila zlorabo pooblastil, ki jo prikrajša za njene pridobljene pravice.
   
      (1)  UL C 190, 12.8.2006, str. 35.